**Ministru kabineta rīkojuma projekta „Par valsts nekustamā īpašuma Raiņa bulvārī 29, Rīgā, nodošanu Latvijas Universitātes Matemātikas un informātikas institūta īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 5.panta pirmā daļa, 42.panta pirmā daļa un 43.pants.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts nekustamais īpašums (nekustamā īpašuma kadastra Nr.0100 005 0033) Raiņa bulvārī 29, Rīgā (turpmāk – valsts nekustamais īpašums), ir ierakstīts Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījumā Nr.28249 uz Latvijas valsts vārda Izglītības un zinātnes ministrijas (turpmāk – ministrija) personā.Valsts nekustamais īpašums sastāv no zemes vienības 2851 m2 platībā (zemes vienības kadastra apzīmējums 0100 005 0033) un piecām būvēm (būvju kadastra apzīmējumi 0100 005 0033 001, 0100 005 0033 002, 0100 005 0033 003, 0100 005 0033 005 un 0100 005 0033 006). Saskaņā ar Kadastra informācijas sistēmas teksta datiem uz zemes vienības (zemes vienības kadastra apzīmējums 0100 005 0033) atrodas arī ēka ar kadastra apzīmējumu 0100 005 0033 007, kā īpašuma tiesības nav noskaidrotas.Valsts nekustamais īpašums ir nodots Latvijas Universitātes Matemātikas un informātikas institūta (turpmāk – institūts) bezatlīdzības lietojumā un tas institūtam nepieciešams, lai veiktu zinātnisko darbību, fundamentālos un rūpnieciskos pētījumus, eksperimentālās izstrādes, kā arī lai nodrošinātu līdzdalību studiju programmu īstenošanā, starpnozaru pētījumus un to inovatīvus pielietojumus, publiskos pakalpojumus inženierzinātnēs un dabas zinātnēs (matemātikā, datorzinātnē, informācijas tehnoloģijās un elektroniskajos sakaros).Institūta lietošanas tiesība uz valsts nekustamo īpašumu ir nostiprināta zemesgrāmatā. Ievērojot minēto, ministrija pēc Ministru kabineta rīkojuma „Par valsts nekustamā īpašuma Raiņa bulvārī 29, Rīgā, nodošanu Latvijas Universitātes Matemātikas un informātikas institūta īpašumā” spēkā stāšanās noslēgs atbilstošu vienošanos ar institūtu par 2000.gada 5.decembrī starp ministriju un institūtu noslēgtā Līguma par nekustamā īpašuma nodošanu lietošanā izbeigšanu. Minētā vienošanās būs pamats, lai dzēstu zemesgrāmatā nostiprināto institūta lietošanas tiesību uz valsts nekustamo īpašumu un tā tiks iesniegta zemesgrāmatā vienlaicīgi ar dokumentiem valsts nekustamā īpašuma īpašnieka maiņai. Saskaņā ar institūta 2016.gada 23.novembra vēstuli Nr.1-24/769 institūts apliecina, ka tas piekrīt noslēgt šāda veida vienošanos.Saskaņā ar akciju sabiedrības „Latvenergo” 2016.gada 28.jūlija vēstuli Nrt.01VD00-14/2754 ēkā ar kadastra apzīmējumu 0100 005 0033 007 atrodas akciju sabiedrības „Latvenergo” meitas sabiedrības – akciju sabiedrības „Sadales tīkls” – piederošas energoapgādes iekārtas – transformatoru apakšstacija TP-972 un tā ir ieinteresēta arī turpmāk izmantot minēto ēku, kā arī sakārtot ēkas īpašuma tiesības. Transformatoru apakšstacija TP-972 neatrodas akciju sabiedrības „Latvenergo” pamatlīdzekļu uzskaitē un tās rīcībā nav pietiekamu dokumentu, kas pierāda minētās ēkas piederību.Akciju sabiedrība „Latvenergo” plāno uzsākt īpašuma tiesību kārtošanas procesu par transformatoru apakšstacijas TP-972 ēku, ierosinot tiesā lietu par juridiskā fakta konstatēšanu. Ja tiesa transformatoru apakšstacijas ēku atzīst par bezīpašnieka mantu, atbilstoši Ministru kabineta 2013.gada 26.novembra noteikumu Nr.1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznicināšana un realizācijas ieņēmumu ieskaitīšana valsts budžetā” 32.8.punktam šādu valstij piekritīgu energoapgādes objektu (tai skaitā nekustamo īpašumu, kas nepieciešams valsts akciju sabiedrības “Latvenergo” koncernā ietilpstošo kapitālsabiedrību komercdarbības veikšanai) nodod Ekonomikas ministrijas valdījumā.Ievērojot minēto, valsts nekustamā īpašuma nodošana institūta īpašumā neietekmēs ēkas ar kadastra apzīmējumu 0100 005 0033 007 īpašuma tiesību noskaidrošanu.Rīgas pilsētas būvvaldes 2016.gada 14.septembra vēstulē Nr.BV-16-12380-nd norādīts, ka zemes vienība (zemes vienības kadastra apzīmējums 0100 005 0033) atrodas valsts nozīmes pilsētbūvniecības pieminekļa „Rīgas pilsētas vēsturiskais centrs” (valsts aizsardzības Nr. 7442) teritorijā un UNESCO Pasaules kultūras un dabas mantojuma sarakstā iekļautā „Rīgas vēsturiskais centrs” (aizsardzības Nr. 852) aizsardzības zonā. Ievērojot minēto, kā arī ņemot vērā Rīgas domes 2006.gada 7.februāra saistošo noteikumu Nr.38 „Rīgas vēsturiskā centra un tā aizsardzības zonas teritorijas izmantošanas un apbūves noteikumi” 35.punktu, Ministru kabineta 2004.gada 8.marta noteikumu Nr.127 „Rīgas vēsturiskā centra saglabāšanas un aizsardzības noteikumi” 3.1.2.apakšpunktu un Rīgas vēsturiskā centra saglabāšanas un aizsardzības likuma 5.panta otrās daļas 1.punktu un to, ka zemes vienībai (zemes vienības kadastra apzīmējums 0100 005 0033) ir saglabājušās vēsturiskās zemesgabala robežas, tas ir, ir saglabājusies kultūrvēsturiskā plānojuma struktūra, zemes vienības (zemes vienības kadastra apzīmējums 0100 005 0033) reāla sadale nav iespējama. Tāpēc nepieciešamības gadījumā pēc valsts nekustamā īpašuma pārņemšanas un ēkas ar kadastra apzīmējumu 0100 005 0033 007 īpašuma tiesību noskaidrošanas (vai ēkas atzīšanu par bezīpašnieka mantu) institūts varēs vienoties ar akciju sabiedrības „Latvenergo” meitas sabiedrību akciju sabiedrību „Sadales tīkls” par ēkas ar kadastra apzīmējumu 0100 005 0033 007 izmantošanu.Ministrijas Nekustamā īpašuma un valsts mantas apsaimniekošanas komisijas 2016.gada 27.septembra sēdē (protokols Nr.13, 3.punkts) pieņemts lēmums atbalstīt valsts nekustamā īpašuma nodošanu institūta īpašumā.Par valsts nekustamo īpašumu nav uzsākti tiesvedības procesi un nav noslēgti nomas līgumi.Atbilstoši Ministru kabineta 2015.gada 24.novembra rīkojumam Nr.738 „Par Latvijas Universitātes aģentūras „Latvijas Universitātes Matemātikas un informātikas institūts” pārveidi” institūts ir Latvijas Universitātes zinātniskais institūts – atvasināta publiska persona.Saskaņā ar institūta nolikuma (apstiprināts ar Ministru kabineta 2015.gada 24.novembra rīkojumu Nr.739 „Par Latvijas Universitātes zinātniskā institūta – atvasinātas publiskas personas – „Latvijas Universitātes Matemātikas un informātikas institūts” nolikuma apstiprināšanu”) 12.punktu institūta pārvaldes un lēmējinstitūcijas ir Zinātnieku pilnsapulce, Zinātniskā padome un institūta direktors.Institūta Zinātniskās padomes 2016.gada 25.jūlija lēmumā Nr.7-16/1 „Par ēkas Rīgā, Raiņa bulvārī 29 nodošanu LU MII” tiek lūgts nodot bez atlīdzības institūta īpašumā valsts nekustamo īpašumu.Institūts savā 2016.gada 29.jūnija vēstulē Nr.1.-7/516 norāda, ka tas veic Zinātniskās darbības likuma 21.panta pirmajā daļā noteiktās funkcijas, tajā skaitā nodrošina zinātnisko darbību, kā arī ar zinātniskās kvalifikācijas iegūšanu un celšanu saistīto darbību matemātikā, datorzinātnē un informāciju tehnoloģijās, elektroniskajos sakaros un pētījumus un inovatīvo darbību starpnozaru jomā, Latvijas Universitātes, Latvijas valsts, nacionālo un starptautisko, teorētisko un praktisko pētījumu projektu sagatavošanu, pieteikšanu un īstenošanu, kvalitatīvu apmācības un studiju darbu, galvenokārt, maģistra un doktora darbu izstrādes nodrošināšanu matemātikā, datorzinātnē un informāciju tehnoloģijās, un elektroniskajos sakaros sadarbībā ar atbilstīgo studiju programmu padomēm. Institūts saskaņā ar Informācijas tehnoloģiju drošības likumu nodrošina Informācijas tehnoloģiju drošības incidentu novēršanas institūcijas (turpmāk – CERT) un institūta Tīkla risinājumu daļas (turpmāk – NIC) darbību. CERT galvenais uzdevums ir veicināt informācijas tehnoloģiju drošību Latvijā, savukārt, NIC ir augstākā līmeņa domēna „.lv” reģistra un elektroniskās numurēšanas sistēmas turētājs, kā galvenais mērķis ir nodrošināt nepārtrauktu augstākā līmeņa domēna „.lv” darbību atbilstoši starptautiski pieņemtajiem tehniskajiem standartiem un labajai praksei un nodrošināt elektroniskās numurēšanas sistēmas (ENUM) darbību.Papildus Institūts savā 2016.gada 29.jūnija vēstulē Nr.1.-7/516 norāda, ka valsts nekustamo īpašumu institūts savas darbības nodrošināšanai izmanto un pienācīgi uztur kopš 1959.gada. Valsts nekustamajā īpašumā šobrīd ir izvietots svarīgs valsts telekomunikāciju un datoru resursu mezgla punkts (Gigabitu datu pārraides ātruma Eiropas akadēmiskais tīkla (GEANT) starptautiskais pieslēgums, gandrīz visu telekomunikāciju un interneta pakalpojumu sniedzēju optiskie pieslēgumi). Institūts nodrošina nepārtrauktu diennakts darbības režīmu komunikācijās, datorresursos, konsultācijās. Ievērojot minēto, valsts nekustamais īpašums, galvenokārt, tiks izmantots nesaimnieciskai darbībai un saimnieciskā darbība būs tikai papildinoša, nepārsniedzot 20% no infrastruktūras kopējās gada jaudas.Eiropas Komisijas sagatavotā dokumenta „Komisijas paziņojums par valsts atbalsta jēdzienu saskaņā ar Līguma par Eiropas Savienības darbību 107.panta 1.punktu” (turpmāk – Komisijas paziņojums) 28.punktā ir noteikts, ka saskaņā ar judikatūru valsts izglītības sistēmas ietvaros nodrošinātā valsts izglītība, ko finansē un uzrauga valsts, var tikt uzskatīta par nesaimniecisko darbību. Savukārt Komisijas paziņojuma 203.punktā ir noteikts, ka, ja infrastruktūru nav paredzēts izmantot komerciāli, tās publiskajam finansējumam valsts atbalsta noteikumi principā nav piemērojami. Tas attiecas, piemēram, uz tādu vispārējo infrastruktūru, kura tiek izmantota darbībām, ko parasti veic valsts, īstenojot savu publisko varu, kas nav saistīta ar preču un pakalpojumu piedāvāšanu tirgū. Savukārt Komisijas paziņojuma 205.punkts nosaka, ka, ja infrastruktūru izmanto gan saimnieciskajai, gan nesaimnieciskajai darbībai, valsts atbalsta noteikumi publiskajam finansējumam ir piemērojami tikai tiktāl, cik tas sedz ar saimniecisko darbību saistītās izmaksas. Vienlaikus Komisijas paziņojuma 207.punkts paredz, ka, ja jaukta izmantojuma gadījumā infrastruktūru izmanto, galvenokārt, tikai nesaimnieciskajai darbībai, valsts atbalsta noteikumi uz attiecīgo finansējumu var vispār neattiekties ar nosacījumu, ka saimnieciskā darbība ir vienīgi papildinoša, t.i., šī darbība ir tieši saistīta ar infrastruktūras ekspluatāciju un tai nepieciešama, vai cieši saistīta ar tās galveno nesaimniecisko izmantojumu. Papildinošās saimnieciskās darbības apjomam ir jāpaliek ierobežotam attiecībā pret infrastruktūras jaudu un šajā kontekstā infrastruktūras saimniecisko izmantojumu var uzskatīt par papildinošu, ja šai darbībai ik gadu atvēlētā jauda nepārsniedz 20% no infrastruktūras kopējās gada jaudas.Saskaņā ar Eiropas Komisijas skaidrojumu atbalsts infrastruktūrai, kuru izmanto, galvenokārt, tikai nesaimnieciskajai darbībai (piemēram, izglītības un zinātnes funkciju īstenošanai), neietekmē tirdzniecību starp dalībvalstīm, ja infrastruktūrā tiek veikta papildinoša saimnieciska darbība ierobežotā apmērā. Eiropas Komisija arī skaidro, ka infrastruktūras saimniecisko izmantojumu var uzskatīt par papildinošu, ja šīs darbības ikgadējā jauda nepārsniedz 20 % no infrastruktūras kopējās gada jaudas.Ievērojot to, ka valsts nekustamo īpašumu institūts turpinās izmantot savu funkciju, kas norādītas iepriekš, veikšanai, kā arī to, ka saimnieciskā darbība tajā tiks realizēta ierobežotā apmērā, valsts nekustamā īpašuma nodošana institūta īpašumā nav kvalificējama kā komercdarbības atbalsts un uz to nav attiecināms komercdarbības atbalsta regulējums.Visi ienākumi no institūta īstenotās saimnieciskās darbības, tajā skaitā, objektu iznomāšanas tiks novirzīti institūta nesaimnieciskajai darbībai un īpašumā nodotā nekustamā īpašuma uzturēšanai.Ministrija aicinās institūtu reizi gadā sniegt informāciju par saimnieciskās darbības proporcijas (20%) ievērošanu, lai institūta darbība tā īpašumā nodotajā nekustamajā īpašumā amortizācijas periodā nepārvēršas par saimniecisku darbību, tādejādi nodrošinot komercdarbības atbalsta nosacījumu ievērošanu.Ņemot vērā, ka tiek atsavināts valsts nekustamais īpašums, kas atrodas kultūras pieminekļa aizsardzības zonā un, kas nav iekļauts Valsts aizsargājamo kultūras pieminekļu sarakstā kā atsevišķs kultūras piemineklis, uz tā atsavināšanu neattiecas likuma “Par kultūras pieminekļu aizsardzību” 8.panta trešajā daļā noteiktā kārtība.Veicot valsts nekustamā īpašuma īpašuma tiesību maiņu zemesgrāmatā, vienlaicīgi zemesgrāmatas nodalījuma II.daļas 2.iedaļā tiks izdarīta atzīme, ka īpašuma tiesības nostiprinātas uz laiku, kamēr institūts nodrošina rīkojuma 1.punktā minētās funkcijas veikšanu un atzīme par aizliegumu atsavināt valsts nekustamo īpašumu un apgrūtināt to ar hipotēku. Minēto aizliegumu apgrūtināt valsts nekustamo īpašumu ar hipotēku nepiemēro, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus.Ministru kabineta rīkojuma projekts „Par valsts nekustamā īpašuma Raiņa bulvārī 29, Rīgā, nodošanu Latvijas Universitātes Matemātikas un informātikas institūta īpašumā” (turpmāk – rīkojuma projekts) ir sagatavots, lai tiesiski sakārtotu īpašuma tiesību jautājumus un nodrošinātu valsts nekustamā īpašuma pilnvērtīgu pārvaldīšanu, tajā skaitā apsaimniekošanu.Rīkojuma projekts paredz nodot institūta īpašumā bez atlīdzības valsts nekustamo īpašumu un gadījumā, ja iestājas rīkojuma projekta 3.punktā minētais nosacījums, institūtam ir pienākums valsts nekustamo īpašumu bez atlīdzības nodot valsts īpašumā.Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas | Ministrija, institūts. |
| 4. | Cita informācija | Nav. |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | Turpmākie trīs gadi (euro) |
| **2017.** | **2018.** | **2019.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2016.) gadu | Izmaiņas, salīdzinot ar kārtējo (2016.) gadu | Izmaiņas, salīdzinot ar kārtējo (2016.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Institūtam radīsies papildus izdevumi, kas saistīti ar īpašuma tiesību uz valsts nekustamo īpašumu pārreģistrēšanu zemesgrāmatā uz institūta vārda. Minētos izdevumus segs institūts tā apstiprinātā budžeta ietvaros. |

**VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Rīkojuma projekts nosaka turpmāku rīcību ar ministrijas valdījumā esošu valsts nekustamo īpašumu, atsavinot to – nododot bez atlīdzības institūta īpašumā, tādējādi nodrošinot, ka institūta īpašumā būs nekustamais īpašums, kas nepieciešams tā funkciju nepārtrauktai īstenošanai. Līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un institūts. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz publiskās pārvaldes politiku.Saskaņā ar Oficiālo publikāciju un tiesiskās informācijas likuma 2.panta pirmo daļu un 3.panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv. |

Anotācijas II, IV un V sadaļa – projekts šīs jomas neskar.

Izglītības un zinātnes ministrs K.Šadurskis

Vizē:

Valsts sekretāre L.Lejiņa

30.11.2016 11:39

2108

D.Daņiļeviča

67047889, Diana.Danilevica@izm.gov.lv